भाजपा मेक इन इंडिया कार्यक्रम के तहत युवाओं को देगी रोजगार
पीडब्ल्यूडीरेस्ट हाउस में शुक्रवार को मेक इन इंडिया कार्यक्रम के तहत बैठक का आयोजन किया गया। जिसमें मेक इन इंडिया के प्रदेश संयोजक भाजपा युवा मोर्चा के प्रदेश महामंत्री मनीष यादव ने मुख्य अतिथि के रूप में शिरकत की।
बैठक में युवा मोर्चा की राष्ट्रीय कार्यकारिणी मध्य प्रदेश युवा मोर्चा के सह प्रभारी राकेश शर्मा और मोर्चा के प्रदेश सचिव मेक इन इंडिया के प्रदेश सहसंयोजक विकास शर्मा भी मुख्य रूप से उपस्थित रहे। बैठक में मेक इन इंडिया के प्रदेश संयोजक मनीष यादव ने गांव कलवाड़ी निवासी पंकज यादव को महेंद्रगढ़ का जिला संयोजक तथा सिकंदर सैनी को इंडस्ट्रियल संयोजक नियुक्त किया गया। बैठक को संबोधित करते हुए मनीष यादव ने कहा कि देश के प्रधानमंत्री नरेन्द्र मोदी के आह्वान पर पूरे प्रदेश में मेक इन इंडिया कार्यक्रम का आयोजन किया जा रहा है। मेक इन इंडिया परियोजना को गांव-गांव तक पहुंचाकर लोगों को लघु उद्योग के महत्व बारे जागरूक किया जाएगा, ताकि गांव स्तर पर लघु उद्योगों को बढ़ावा देकर ग्रामीणों की आर्थिक व्यवस्था में सुधार हो सके। भाजपा सरकार की मंशा हर हाथ को रोजगार मुहैया करवाने की है। जिसके तहत ग्रामीण क्षेत्रों में उत्पादन बढ़ाकर वैश्विक स्तर पर उत्पादों की मार्केटिंग कर देश को मजबूत बनाया जाएगा। प्रदेश सरकार द्वारा बड़े स्तर पर रोजगार के साधन युवाओं को उपलब्ध करवाए जा रहे हैं। जो युवा स्वरोजगार स्थापित करना चाहता है, उसे बैंकों द्वारा ऋण दिया जाएगा। उन्होंने कहा कि यह हरियाणा के लिए गौरव की बात है की आने वाली 7 8 मार्च को गुडग़ांव में विश्व स्तरीय निवेशक सम्मेलन का आयोजन होगा। जिसमें पूरी दुनिया से निवेशक आएंगे।
hin_Deva hin_Deva hin_Deva